Document ID: 31987R3692

Komisjoni määrus (EMÜ) nr 3692/87,
9. detsember 1987,
millega muudetakse määrust (EMÜ) nr 2288/83, millega kehtestatakse nõukogu määruse (EMÜ) nr 918/83, millega kehtestatakse ühenduse tollimaksuvabastuse süsteem, artikli 60 lõike 1 punktis b sätestatud bioloogiliste ja keemiliste ainete loetelu
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 28. märtsi 1983. aasta määrust (EMÜ) nr 918/83 (millega kehtestatakse ühenduse tollimaksuvabastuse süsteem, [1] muudetud määrusega (EMÜ) nr 3691/87 [2]), eriti selle artikli 143 lõiget 1,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [3] eriti selle artiklit 15,
ning arvestades, et:
komisjoni määrusele (EMÜ) nr 2288/83, [4] viimati muudetud määrusega (EMÜ) nr 2340/86, [5] lisatud loetelus sätestatud bioloogiliste ja keemiliste ainete klassifikatsioon põhineb Tollikoostöö Nõukogu nomenklatuuri kasutamisel; Tollikoostöö Nõukogu kiitis 14. juunil 1983 heaks rahvusvahelise kaupade kirjeldamise ja kodeerimise harmoneeritud süsteemi (edaspidi "HS") konventsiooni; nähakse ette, et alates 1. jaanuarist 1988 asendab HS rahvusvahelise kaubanduse osas praeguse nomenklatuuri;
seetõttu tuleb kõnealuste kaupade klassifikatsiooni kohandada, kuna see peab põhinema harmoneeritud süsteemi kasutamisel,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2288/83 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. jaanuarist 1988.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. detsember 1987

Labels: 3
1